הכנסת השביעית

[ממוזער|294x294 פיקסלים|חברי הכנסת השביעית מאשרים את בחירתו של [ראובן ברקת לתפקיד יו"ר הכנסת.]]
כהונתה של **הכנסת השביעית** החלה ב-17 בנובמבר 1969, בעקבות הבחירות שנערכו ב-28 באוקטובר אותה שנה. את ישיבתה הראשונה פתח נשיא המדינה זלמן שזר, ולאחר מכן העביר את ניהול הישיבה לזקן חברי הכנסת הנוכחים, יצחק מאיר לוין (זקן חברי הכנסת השביעית בפועל, היה דוד בן-גוריון, שבחר לא לנכוח בישיבת הפתיחה כדי להימנע מלנהל אותה. דוד בן-גוריון בכנסת זו, הוא עד היום נבחר הציבור המבוגר ביותר שהחל לכהן בתחילת כהונת כנסת – כהונתו בכנסת זו החלה בגיל 83). מיד אחר כך נבחר ראובן ברקת ליושב ראש הכנסת. לראשונה הוצעו שני מועמדים לתפקיד זה, ואולם בעוד שברקת נהנה מתמיכתם של 70 מחברי הכנסת (1 הצביע נגד ו-29 נמנעו), במועמדותו של חבר הכנסת אורי אבנרי תמכו רק שני חברי כנסת, בעוד ש-87 התנגדו ושלושה נמנעו.

הבחירות לכנסת השמינית היו אמורות להתקיים ב-30 באוקטובר 1973, ואולם בשל מלחמת יום הכיפורים, שפרצה ב-6 באוקטובר, נדחו הבחירות ל-31 בדצמבר, והכנסת כיהנה עד להשבעתה של הכנסת השמינית, ב-21 בינואר 1974, ובסך הכול תקופה של 4 שנים וחודשיים.

## הרכב פוליטי
### תוצאות הבחירות

אלה היו תוצאות הבחירות עם תחילת כהונתה של הכנסת השביעית:

בשלהי כהונתה של הכנסת השישית התמזגו המערך לאחדות פועלי ארץ ישראל (שכלל את מפא"י ואת אחדות העבודה - פועלי ציון), מפ"ם ורפ"י והקימו את סיעת המערך, שהתמודדה במשותף גם בבחירות לכנסת השביעית. המפלגה זכתה ב-56 מושבים, ההישג הגבוה ביותר אליו הגיעה מפלגה כלשהי בישראל. עם זאת, היה בהישג זה משום ירידה קלה בכוחו של המערך, שכן עם הקמתו, מנו חברי הסיעות שהרכיבו אותו 63 חברי כנסת.

ביתר המפלגות נרשמה תנודה קלה בלבד ביחס לתוצאות הבחירות לכנסת השישית. בכוחן של 7 מתוך 13 הסיעות שהרכיבו את הכנסת לא חל כל שינוי. גח"ל שמרה על כוחה וזכתה ב-26 מושבים, וכמוה גם אגודת ישראל (4), רק"ח (3), קידמה ופיתוח (2), פאג"י (2), שיתוף ואחווה (2) ומק"י (1). המפד"ל קיבלה עוד מושב ועלתה ל-12, סיעת העולם הזה - כוח חדש הכפילה את כוחה לשני מושבים, ואילו רשימת ליברלים עצמאיים ירדה במושב אחד, לארבעה.

שתי רשימות חדשות נבחרו בפעם הראשונה לכנסת השביעית. דוד בן-גוריון, שפרש מרפ"י עם הצטרפותה של המפלגה למערך, הקים את הרשימה הממלכתית. המפלגה קיבלה 4 מושבים בכנסת. שמואל תמיר, שקרא להחליף את מנחם בגין כמנהיג תנועת החרות נוכח כישלונותיו בבחירות, הקים מפלגה עצמאית, המרכז החופשי, שהתמודדה בנפרד מגח"ל, במסגרתה התמודדה תנועת החרות. מפלגת המרכז החופשי קיבלה שני מושבים.

### הרכב קואליציוני
ממוזער|291x291 פיקסלים|חברי הממשלה מצביעים בבחירות ליו"ר הכנסת בפתיחת מושב הכנסת השביעית, בירושלים.
גולדה מאיר, שהייתה לראש הממשלה חודשים ספורים לפני הבחירות עקב פטירתו של לוי אשכול, לא התקשתה להרכיב ממשלה. בדומה לממשלת אשכול, שמאז תקופת ההמתנה שלפני מלחמת ששת הימים הייתה ממשלת אחדות לאומית, הקימה גם מאיר ממשלה רחבה. סיעות הקואליציה מנו 102 חברי כנסת, מסיעות המערך, גח"ל, מפד"ל, ליברלים עצמאיים, קידמה ופיתוח ושיתוף ואחווה. גח"ל, שבממשלות האחדות הקודמות כיהנו שריה רק כשרים בלי תיק, קיבלה הפעם אחריות על משרדים ביצועיים, אף שיושב ראש המפלגה, מנחם בגין, העדיף להישאר שר בלי תיק.

כשמונה חודשים לאחר שהוקמה הממשלה ב-6 באוגוסט 1970 פרשה ממנה גח"ל על רקע הסכמתה של מאיר לדון בתוכנית רוג'רס. הקואליציה נותרה רחבה ומנתה 76 חברי כנסת.

בשל דחיית הבחירות לכנסת השמינית, כהונתה של ממשלת ישראל החמש עשרה נמשכה 4 שנים ו-3 חודשים, יותר מכל ממשלה אחרת עד אז, שיא שנשבר על ידי הממשלה השלושים וארבע שכיהנה חמש שנים.

### שינויים בהרכבי הסיעות במהלך כהונתה של הכנסת
דוד בן-גוריון, שעמד בראש הרשימה הממלכתית, התפטר מהכנסת ביוני 1970, ופרש מהחיים הפוליטיים. בעקבות פרישתו, פרש מהסיעה חבר הכנסת מאיר אביזוהר, שגרס שללא בן-גוריון אין טעם בקיומה של המפלגה, והקים סיעת יחיד. ב-1973 הצטרף אביזוהר למערך.

אבנר חי שאקי הקים אף הוא סיעת יחיד, לאחר שפרש מהמפד"ל. בבחירות לכנסת השמינית עמד שאקי בראש התנועה לשוויון חברתי.

שלום כהן, מסיעת "העולם הזה - כוח חדש", החל לפעול רבות בסוגיות עדתיות, למורת רוחו של יושב ראש המפלגה, אורי אבנרי. בעקבות הקרע בין השניים פרש כהן מהסיעה והקים אף הוא סיעת יחיד. בהמשך היה למזכ"ל הפנתרים השחורים.

## אירועים מרכזיים
[ממוזער|288x288 פיקסלים|'''[מלחמת יום הכיפורים** – ראש הממשלה [[גולדה מאיר]], האלוף [[רחבעם זאבי]] ושר הביטחון [[משה דיין]] בטיסה במסוק צבאי במלחמת יום כיפור.]]
[[קובץ:Flickr - Israel Defense Forces - Immunizations at Induction Center.jpg|ממוזער|**חוק שירות ביטחון (תיקון מס' 7)**. תיקון ל[[חוק שירות ביטחון]] שבין היתר הסמיך פוקדים לקרוא למיועדים לשירות ביטחון לבדיקות מוקדמות ("[[צו ראשון]]"), הסמיך את הצבא [[חיסון|לחסן]] את הבאים לבדיקות המוקדמות, הסדיר מחדש את סוגיית ההתנדבות לשירות, הסדיר מחדש את סמכויות [[שר הביטחון]] לפטור משירות, והעלה את גיל הפטור מ[[שירות המילואים בישראל|שירות מילואים]] מ-49 ל-54.|289x289 פיקסלים]]
[[קובץ:אנדרטת חללי הטרור - הר הרצל 6.jpg|ממוזער|290x290 פיקסלים|**חוק התגמולים** ל[[נפגע פעולת איבה|נפגעי פעולות איבה]]]]
[[קובץ:הבחירות לכנסת השביעית 1.jpg|ממוזער|294x294 פיקסלים|**חוק הבחירות לכנסת (תיקון מס' 4)**. תיקון זה, הידוע בשם [[חוק בדר-עופר]], קבע מחדש את אופן חלוקת עודפי הקולות לאחר הבחירות.]]
ב-[[28 ביולי]] 1970 מונה [[סיף א-דין א-זועבי]] ל[[סגן יושב ראש הכנסת]], והיה לחבר הכנסת ה[[ערביי ישראל|ערבי-ישראלי]] הראשון שמכהן בתפקיד זה.

ב-[[5 באפריל]] [[1972]] נפטר יושב ראש הכנסת, ראובן ברקת. ב-[[9 במאי]] נבחר לתפקיד [[ישראל ישעיהו-שרעבי]], שכיהן עד אז כיושב ראש [[ועדת הכנסת]].

ב-[[10 באפריל]] [[1973]] [[בחירות 1973 לנשיאות ישראל|בחרה]] הכנסת ב[[אפרים קציר]] לנשיאה הרביעי של מדינת ישראל. קציר נתמך בידי 66 מחברי הכנסת, בעוד שב[[אפרים אלימלך אורבך]] תמכו 41 חברי כנסת. תשעה חברי כנסת נוספים שלשלו [[פתק לבן]].

ב-[[25 באוקטובר]] 1973, יום לאחר שהושגה [[הפסקת אש|הפסקת האש]] בין ישראל לבין [[סוריה]] ו[[מצרים]], חוקקה הכנסת בהליך בזק חוק לדחיית הבחירות, שנועדו להתקיים חמישה ימים לאחר מכן. הבחירות נדחו בחודשיים.

==חקיקה==
מהלך כהונתה של הכנסת השביעית, אישרה הכנסת 319 [[חוק]]ים, מהם 279 ב[[הצעת חוק ממשלתית|יוזמה ממשלתית]] (87.5%) והיתר ב[[הצעת חוק פרטית|יוזמה פרטית]].

===חוקי יסוד===
במהלך כהונתה של הכנסת השביעית לא נחקקו [[חוק יסוד|חוקי יסוד]] חדשים, אך [[חוק יסוד: הממשלה]] תוקן, ונקבעה בו [[תקופת צינון]] של 100 ימים ל[[שופט]]ים, [[דיין (הלכה)|דיינים]] וקציני צבא בטרם ניתן יהיה למנותם ל[[שר]]ים.

===חקיקה בתחום המשטר===
* **חוק הבחירות לכנסת (תיקון מס' 4)** – תיקון זה, הידוע בשם [[חוק בדר-עופר]], קבע מחדש את אופן חלוקת עודפי הקולות לאחר הבחירות.
* **חוק מימון מפלגות**.
* **חוק מבקר המדינה (תיקון מס' 5)** – בתיקון זה נוסף ל[[מבקר המדינה]] תפקידו כ[[נציב תלונות הציבור]].
* **חוק הבחירות (דרכי תעמולה) (תיקון מס' 4)** – בתיקון חקיקה זה נאסרה [[תעמולת הבחירות לכנסת|תעמולת בחירות]] באמצעות שימוש בכלי רכב ובאמצעות מודעות שלא הודבקו על [[לוח מודעות|לוחות מודעות]]. כן הוסמך יושב ראש [[ועדת הבחירות המרכזית]] להוציא [[צו מניעה|צווי מניעה]] נגד ביצוע מעשה המהווה עבירה לפי החוק.
* **חוק ועדות חקירה (תיקון)** – התיקון מסמיך [[ועדת חקירה|ועדות חקירה]] להוציא דו"חות חלקיים ודו"חות ביניים, וכן נוספה עבירה של השפעה שלא כדין על חברי הוועדה
* **חוק הבחירות לכנסת (תיקון מס' 3)** – תיקון ב[[חוק הבחירות לכנסת]] המסדיר מחדש את אופן הצבעתם של [[שוטר]]ים.

===חקיקה חברתית===
* **חוק הביטוח הלאומי (תיקון מס' 7)** – במסגרת תיקון זה הונהגו לראשונה [[דמי אבטלה]].
* **חוק הביטוח הלאומי (תיקון מס' 13)** – במסגרת תיקון זה נקבעת [[קצבת נכות (ישראל)|קצבת נכות]] ונקבעות הוראות שונות לזכאותם של נכים לטיפולים שונים.
* **חוק הביטוח הלאומי (תיקון מס' 10)** – תיקון מקיף ב[[חוק הביטוח הלאומי]], במסגרתו, בין היתר, מוצמדות קצבאות הנכות והמשפחה ל[[השכר הממוצע במשק|שכר הממוצע במשק]], נקבע כי קצבת שאירים תומר ב[[קצבת זקנה]] עם ההגעה לגיל המתאים, נקבע כי בחישוב דרגות [[נכות]] ניתן יהיה להתחשב בדרגות נכות קודמות, וכן נקבע כי גברים מגיל 65 ונשים מגיל 60 יהיו פטורים מתשלום [[דמי ביטוח לאומי]], למעט דמי ביטוח נפגעי עבודה, ועוד.
* **חוק התגמולים לנפגעי פעולות איבה** – מסדיר מתן תגמולים ממדינת ישראל ל[[נפגע פעולת איבה|נפגעי פעולות איבה]].
* **חוק החיילים המשוחררים (הוראת שעה)** – חוק זה מקנה שורה של הטבות והקלות לחיילים ששירתו תקופות ממושכות בשנה שהחלה עם פרוץ מלחמת יום הכיפורים. בין היתר, ניתנה לחיילים אלה עדיפות ב[[מכרז]]ים, בקבלה למוסדות להשכלה גבוהה, בשיכון ובהלוואות לדיור, הנחה בתשלום [[שכר לימוד]] במוסדות להשכלה גבוהה, זכות ללמוד בחינם לשם קבלת [[תעודת בגרות]], זכות לקבל בחינם הכשרה מקצועית הניתנת על ידי המדינה ומענקי סיוע לעובדים עצמאיים.
* **חוק המזונות (הבטחת תשלום)**.

===חקיקה כלכלית===
* **חוק מילווה מלחמה** – החוק נחקק במהלך מלחמת יום הכיפורים, ונועד לאפשר את מימון הוצאות המלחמה באמצעות [[מלווה חובה|מלווה]] מהאזרחים.
* **חוק מס מקביל** – חוק הקובע כי על המעסיקים להעביר ל[[המוסד לביטוח לאומי|מוסד לביטוח לאומי]] 2.7% משכרו של כל עובד, והמוסד יעביר את הכספים ל[[קופת חולים|קופות החולים]].
* **חוק הפיקוח על מצרכים ושירותים (תיקון מס' 3)** – תיקון חקיקה המסמיך את [[שר התעשייה והמסחר]] להוציא צווים האוסרים על העלאת מחירים, לגבי מצרך מסוים או סוגי מצרכים, אדם מסוים, סוג מפעלים מסוים, או אזור מסוים בישראל.
* **חוק לעידוד השקעות (חברות עתירות הון)** – חוק שהעניק הטבות כלכליות לחברות שהון ה[[מניה|מניות]] שלהן הוא 100 מיליון [[דולר אמריקני|דולר]] לפחות, ושמטרותיהן הקמה, רכישה או הפעלה של מפעלים ועסקים בישראל.
* **חוק מס רכוש וקרן פיצויים (תיקון מס' 6)** – התיקון מסמיך את שר האוצר לקבוע, כי ניתן יהיה לתת פיצויים לפי החוק גם בגין נזקים שנגרמו לנכסים מסוימים מחוץ למדינת ישראל. התיקון נוסף בשל פעולות ה[[טרור]] שהחלו נגד מטרות ישראליות בחו"ל.
* **חוק מס שירותים (מוסדות בנקאיים וחברות ביטוח)** – החוק מטיל [[מס]] בשיעור של 3.5% על הכנסותיהם של [[בנק|מוסדות בנקאיים]] ו[[חברת ביטוח|חברות ביטוח]].

===חקיקה פלילית===
* **חוק הנוער (שפיטה, ענישה ודרכי טיפול)** – חוק המסדיר את ההליכים הפליליים נגד קטינים.
* **חוק לתיקון דיני העונשין (שכר עבירה)** – תיקון הקובע, כי אם אדם קיבל שכר תמורת ביצוע [[עבירה]], ניתן להטיל עליו בנוסף לכל עונש קנס בשיעור פי שלושה מגובה שכרו, וכן קבע הוראות שונות לגבי [[חילוט]] חפצים שניתנו כשכר תמורת ביצוע עבירה.
* **חוק לתיקון פקודת החוק הפלילי (מס' 35)** – תיקון חקיקה במסגרתו נוספו עבירות של מתן כלים, חומרים או אמצעים לביצוע פשע, השפעה ו[[הטרדה מאיימת|הטרדה]] בקשר לעדות או חקירה, נשיאת נשק בבית משפט וחבלות ו[[תקיפה|תקיפות]] בנסיבות מחמירות, שונו הגדרות העבירה של איומים, מסירת ידיעות כוזבות, שיבוש עשיית משפט, סחיטה בכוח ו[[סחיטה באיומים]], וכן ניתנה לשוטרים הסמכות לחפש בגופם ובחפציהם של הבאים לבית משפט.
* **חוק לתיקון דיני העונשין (עבירות מרמה, סחיטה ועושק) (תיקון)** – התיקון מוסיף לספר החוקים עבירות של [[רישום כוזב במסמכי תאגיד]] ונטילת נכסים לשם [[סחיטה (עבירה)|סחיטה]].
* **חוק הנוער (טיפול והשגחה) (תיקון מס' 4)** – תיקון ל[[חוק הנוער (טיפול והשגחה)]] הקובע, בין היתר, כי [[שופט]] רשאי למנוע את זימונו של קטין להעיד, או להפסיק את עדותו, אם סבר שמתן העדות עלול לסכן את שלומו של הקטין, וכן לקבל תחת זאת כ[[דיני הראיות|ראיה]] עדות שגבה [[חוקר נוער]]. עוד קבע התיקון, כי בסמכותו של בית המשפט לכפות את התייצבותו של קטין בפניו או בפני מוסד שקבע, וכן הסמיך את המשטרה לסייע ל[[עובד סוציאלי לחוק הנוער|פקידי הסעד]] באכיפת צווים.
* **חוק לתיקון דיני העונשין (עבירות שוחד) (תיקון מס' 5)** – תיקון הקובע עונש של שלוש שנות מאסר על [[שוחד]] שנועד להשפיע על תוצאות תחרות.
* **חוק לתיקון פקודת החוק הפלילי (מס' 34)** – במסגרת התיקון הוחמרה הענישה על עבירה של החזקת נשק לא חוקי ונקבעה תקופת מעבר בה ניתנה אפשרות למסור נשק בלתי חוקי לתחנות משטרה ללא סנקציה פלילית.
* **חוק דיני עונשין (דרכי ענישה) (תיקון מס' 2)** – במסגרת תיקון זה נקבע, כי על [[קנס]] שלא שולם במועד תיווסף תוספת פיגור.
* **חוק לתיקון דיני העונשין (דרכי ענישה) (תיקון מס' 7)** – התיקון קובע הוראות לגבי מי שהוטל עליו הן מאסר פלילי והן מאסר אזרחי.

===חקיקה אזרחית===
* **חוק החוזים (חלק כללי)**.
* **חוק החוזים (תרופות בשל הפרת חוזה)**.
* **חוק יחסי ממון בין בני זוג**.
* **חוק המכר (דירות)**.
* **חוק המיטלטלין**.
* **חוק השכירות והשאילה**.
* **חוק המכר (מכר טובין בין-לאומי)**.
* **חוק נכסי נפקדים (פיצויים)** – החוק מאפשר מתן פיצויים לתושבים שנכסיהם הועברו ל[[האפוטרופוס על נכסי נפקדים|אפוטרופוס על נכסי נפקדים]]. החוק הוא כללי, אך מיועד בעיקר לתושבי [[ירושלים המזרחית]], אשר לא שופו עד חקיקת החוק, מאחר שבעת העברת הנכסים לאפוטרופוס, אלה היו תחת שלטון [[ירדן]].
* **חוק לתיקון פקודת הראיות (מס' 2)** – תיקון ל[[פקודת הראיות]] הקובע כי הממצאים והמסקנות שבפסק דין חלוט במשפט פלילי יכולים לשמש ראיה לכאורה במשפט אזרחי.
* **חוק לתיקון פקודת הנזיקין (מס' 4)** – תיקון ל[[פקודת הנזיקין]] הקובע הוראות חדשות לגבי עוולת [[הסגת גבול (נזיקין)|הסגת גבול]].

===דת ומדינה===
* **חוק השבות (תיקון מס' 2)** – תיקון ל[[חוק השבות]] שהתקבל בעקבות [[בג"ץ שליט]] ועורר דיונים סוערים בשאלת [[מיהו יהודי]]. התיקון קובע, כי [[יהודי]] על פי החוק הוא "מי שנולד לאם יהודייה או ש[[גיור|נתגייר]] והוא אינו בן דת אחרת", וכן קבע כי הוראות החוק יחולו לא רק על יהודים, אלא גם על ילד ונכד של יהודי, על בן זוג של יהודי ועל בן זוג של ילד ונכד של יהודי, אך לא יחולו על יהודים שהמירו דתם מרצון.
* **חוק הבחירות למועצת הרבנות הראשית**.
* **חוק שירותי הדת היהודיים (תיקון)** – חוק המסמיך את [[שר הדתות]] להוציא ל[[מועצה דתית]] צו למלא חובה, או לבצע פעולה שהיא מוסמכת לעשותה והיא אינה עושה זאת, וכן למנות אדם אחר שיעשה זאת במקומה, על חשבונה.

===מערכת המשפט===
* **חוק לתיקון פקודת סדרי השלטון והמשפט (מס' 14)** – בתיקון זה ל[[פקודת סדרי השלטון והמשפט]] נמשכת המגמה של ההתנתקות מהוראות המשפט ה[[המנדט הבריטי|מנדטורי]], בכך שנקבע בו כי "כל הוראה בחוק שלפיה יש לפרש אותו, או ביטויים שבו לפי דיני אנגליה, או לפי עיקרי [[פרשנות (משפט)|פרשנות]] משפטית המקובלת באנגליה – לא תהיה עוד הוראה מחייבת".
* **חוק הסיוע המשפטי** – מכוחו פועל [[הסיוע המשפטי]] ב[[משרד המשפטים]].
* **חוק העזרה המשפטית למדינות זרות (תיקון)** – במסגרת תיקון זה, נקבעו הוראות לגבי מסירת חפצים ש[[חיפוש ותפיסה|נתפסו]] לרשויות שיפוטיות, וכן נקבעו הוראות לגבי העברת אסירים ועצירים לחו"ל.

[[קובץ:פורטרט חיים לסקוב.jpg|ממוזער|**חוק השיפוט הצבאי (תיקון מס' 7)**. תיקון ל[[חוק השיפוט הצבאי]] במסגרתו הוקם מוסד [[נציב קבילות חיילים]]. בתמונה: [[חיים לסקוב]], נציב קבילות החיילים הראשון.]]
===חקיקה ביטחונית===
***חוק שירות ביטחון (תיקון מס' 7)** – תיקון ל[[חוק שירות ביטחון]], שבין היתר מסמיך פוקדים לקרוא למיועדים לשירות ביטחון לבדיקות מוקדמות ("[[צו ראשון]]"), מסמיך את הצבא [[חיסון|לחסן]] את הבאים לבדיקות המוקדמות, מסדיר מחדש את סוגיית ההתנדבות לשירות, מסדיר מחדש את סמכויות [[שר הביטחון]] לפטור משירות, ומעלה את גיל הפטור מ[[שירות המילואים בישראל|שירות מילואים]] מ-49 ל-54.
***חוק השיפוט הצבאי (תיקון מס' 7)** – תיקון ל[[חוק השיפוט הצבאי]] במסגרתו הוקם מוסד [[נציב קבילות חיילים]].
***חוק העיטורים בצבא הגנה לישראל** ו**חוק העיטורים במשטרת ישראל ובשירות בתי הסוהר**.

===עבודה===
***חוק יישוב סכסוכי עבודה (תיקון מס' 2)** – תיקון זה קובע הוראות לגבי [[הסכם קיבוצי (ישראל)|הסכמים קיבוציים]] במגזר הציבורי.
***חוק עבודת נשים (תיקון מס' 3)** – תיקון זה נועד לאפשר לנשים ש[[אימוץ ילדים|אימצו ילדים]] לצאת לחופשה המקבילה ל[[חופשת לידה]].
***חוק עבודת הנוער (תיקון מס' 6)** – התיקון קובע כי כל נער עובד בן 15 עד 18 יהיה חייב בלימודים לשם הכשרה מקצועית.
***חוק עבודת הנוער (תיקון מס' 5)** – תיקון זה מתיר לבני נוער מגיל 14 לעבוד בתקופות שבהן יש חופשות מן הלימודים.
***חוק לתיקון פקודת המשטרה** ו**חוק לתיקון פקודת בתי הסוהר** – תיקונים ל[[פקודת המשטרה]] ול[[פקודת בתי הסוהר]], שהבהירו כי בין ה[[משטרת ישראל|משטרה]] לבין ה[[שוטר]]ים, ובין [[שירות בתי הסוהר]] לבין ה[[סוהר]]ים, לא מתקיימים [[יחסי עובד-מעביד]] בכל הנוגע לסוגיות של מינויים, שינויי דרגות, השעיות ופיטורים.
***חוק פיצויי פיטורים (תיקון מס' 4)** – חוק המקנה זכות ל[[פיצויי פיטורים]] למי שהתפטר מעבודתו כדי להתגייס למשטרה או לשירות בתי הסוהר.

===שלטון מקומי===
***חוק לתיקון פקודת העיריות (מס' 11) (מבקר העירייה)** – חוק המחייב [[עיריה|עיריות]], שבהן למעלה מ-30 אלף תושבים, למנות [[ביקורת פנימית|מבקר]] וקובע את תפקידיו וסמכויותיו, וכן מסמיך ערים קטנות יותר למנות מבקרים, אם יהיו מעוניינות בכך.
***חוק לתיקון פקודת העיריות (מס' 13)** – תיקון ב[[פקודת העיריות]] הקובע, כי חברי המועצה רשאים לעיין בכל מסמכי העירייה.
***חוק לתיקון דיני הרשויות המקומיות (מס' 5)** – תיקון חקיקה הקובע כי בכל רשות מקומית תוקם ועדת [[מל"ח]], וכי הכנת משק לשעת חירום והפעלתו יהיו בין תפקידי הרשות המקומית.
***חוק לתיקון דיני הרשויות המקומיות (מס' 3)** – החוק קובע, כי [[פשיטת רגל|פושט רגל]] לא יוכל לכהן כ[[חבר מועצה]].
***חוק לתיקון דיני הרשויות המקומיות (מס' 2)** – התיקון מסמיך את ה[[רשות מקומית|רשויות המקומיות]] לחייב בעלי עסקים לנקות את ה[[מדרכה|מדרכות]] שמול בתי העסק שלהם.

===חינוך===
***חוק לימוד חובה (תיקון מס' 8)** – תיקון ל[[חוק לימוד חובה]] המחמיר את הענישה על הורים שלא שולחים את ילדיהם ל[[בית ספר|בית הספר]], וקובע כי בית משפט הדן בעבירה כזו ישמע את חוות דעתו של [[עובד סוציאלי]] ושל ה[[יועץ חינוכי|יועץ]] בבית הספר.
***חוק לימוד חובה (תיקון מס' 9)** – בתיקון זה מוסמכת מערכת החינוך להורות על בדיקות רפואיות לתלמידים לשם קביעת התאמתם למוסדות חינוך מסוימים.
***חוק המועצה להשכלה גבוהה (תיקון מס' 3)** – התיקון אוסר על פתיחת [[מוסד להשכלה גבוהה]] ללא היתר מ[[המועצה להשכלה גבוהה]].

===בריאות===
[[קובץ:PikiWiki Israel 32209 Israeli Cartoon Museum in Holon.jpg|ממוזער|**חוק השבות (תיקון מס' 2)**. תיקון ל[[חוק השבות]] שהתקבל בעקבות [[בג"ץ שליט]] ועורר דיונים סוערים בשאלת [[מיהו יהודי]]. התיקון קבע כי [[יהודי]] לפי החוק הוא "מי שנולד לאם יהודייה או ש[[גיור|נתגייר]] והוא אינו בן דת אחרת", וכן קבע כי הוראות החוק יחולו לא רק על יהודים, אלא גם על ילד ונכד של יהודי, על בן זוג של יהודי ועל בן זוג של ילד ונכד של יהודי, אך לא יחולו על יהודים שהמירו דתם מרצון.]]
* **חוק לתיקון פקודת הרוקחים (מס' 3)** – חוק הקובע, כי מחירי ה[[תרופה|תרופות]] יהיו אחידים, על פי קביעת [[שר הבריאות]].
* **חוק לתיקון פקודת בריאות העם (מס' 4)** – תיקון ל[[פקודת בריאות העם]] הקובע הוראות לגבי איכותם התברואתית של [[מים]].
* **חוק לתיקון פקודת בריאות העם (מס' 5)** – חוק המסדיר את פעילות [[השירות הסניטרי]] ומסמיך את [[שר הבריאות]] לקבוע הוראות לגבי [[השקיה]] ב[[מי שופכין]] ולקבוע מפרטים למכשירים רפואיים ועוד.
* **חוק לטיפול בחולי נפש (תיקון)** – תיקון הקובע הוראות לגבי תשלום בגין אשפוז ב[[מוסד לחולי נפש]].

===תעבורה===
* **חוק חגורות בטיחות ברכב** – חוק המחייב לראשונה נהגים ונוסעים היושבים במושב הקדמי להשתמש ב[[חגורת בטיחות]].
* **חוק הספנות (ימאים)** – חוק המסדיר את העיסוק במקצועות ה[[ימאות]].
* **חוק הטיס (עבירות ושיפוט)**.
* **חוק הטיס (תיקון מס' 2)** – תיקון המסדיר את הפעלתם של [[מנחת (תעופה)|מנחתים]].
* **חוק רשות הנמלים (תיקון)** – תיקון המוציא את [[נמל תל אביב]] ו[[נמל יפו]] מאחריותה של [[רשות הנמלים]], ובכך קבע כי נמלים אלה יחדלו לשמש כנמלי סחורות.

===סביבה===
* **חוק המים (תיקון מס' 5)** – תיקון ל[[חוק המים]] הקובע הוראות לגבי מניעת [[זיהום מים]].
* **חוק לתיקון פקודת המכרות (מס' 2)** – תיקון חקיקה הקובע הוראות לגבי שיקום [[מחצבה|מחצבות]].

===שונות===
* **חוק חוקרים פרטיים ושירותי שמירה**.
* **חוק האזרחות (תיקון מס' 3)** – תיקון ל[[חוק האזרחות (ישראל)|חוק האזרחות]] המסמיך את [[שר הפנים]] לתת [[אזרחות]] למי שזכאי לאזרחות מכוח חוק השבות, עוד בטרם הגיע לישראל, אך הביע נכונות להשתקע בה.
* **חוק כלי היריה (תיקון מס' 4)** – תיקון אשר, בין היתר, מחייב קבלת מידע מ[[משרד הבריאות]] על [[מחלת נפש|מחלות נפש]] לפני מתן [[רישיון נשק]], וכן מסדיר את השימוש בכלי ירייה ב[[סרט קולנוע|סרטים]] וב[[מחזה|הצגות]].
* **חוק השבת אבידה**.
* **חוק זכויות מטפחים** – חוק המסדיר את זכויותיהם של מטפחי [[תת-מין|זני]] צמחים.
* **חוק מועצת הפירות (ייצור ושיווק)**.
* **חוק לתיקון פקודת העתיקות (מס' 2)** – התיקון אוסר על מכירה ומסירה של [[עתיקות]] למי שאינו תושב ישראל ללא רישיון.
* **חוק לביטול פקודת הפיקוח על הבדואים** – החוק מבטל [[פקודה (חיקוק)|פקודה]] מנדטורית שכללה הוראות ארכאיות ודרקוניות הנוגעות לפיקוח על המגזר ה[[בדואים|בדואי]], ואשר לא נעשה בה שימוש.
* **חוק רשות נאות מרפא'''.

## חברי הכנסת
חברי הכנסת שכיהנו בכנסת זו:

### חילופי גברי

## בעלי תפקידים

## קישורים חיצוניים

* 
* חברי הכנסת השביעית, באתר הכנסת

## הערות שוליים

*
7
קטגוריה:1969 בישראל
קטגוריה:1970 בישראל
קטגוריה:1971 בישראל
קטגוריה:1972 בישראל
קטגוריה:1973 בישראל
קטגוריה:1969 בפוליטיקה
קטגוריה:1970 בפוליטיקה
קטגוריה:1971 בפוליטיקה
קטגוריה:1972 בפוליטיקה
קטגוריה:1973 בפוליטיקה
קטגוריה:1974 בפוליטיקה